कौन था फिरोज शाह जिसके नाम की जगह अब अरुण जेटली के नाम पर होगा स्टेडियम  
फिरोजशाह कोटला अब अरुण जेटली क्रिकेट स्टेडियम कहलाएगा.
नया नामकरण 12 सितंबर को किया जाएगा.
अरुण जेटली के निधन के बाद DDCA ने ये निर्णय लिया है.
दिल्ली के फिरोज शाह कोटला स्टेडियम (Feroz Shah Kotla Stadium) का नाम बदलकर अब अरुण जेटली स्टेडियम (Arun Jaitley Kotla Stadium) किया जा रहा है. पूर्व वित्त मंत्री अरुण जेटली के निधन के बाद दिल्ली एवं जिला क्रिकेट संघ (DDCA) ने स्टेडियम का नाम बदलने का फैसला किया है. इसका नया नामकरण 12 सितंबर को एक समारोह में किया जाएगा. अरुण जेटली डीडीसीए के अध्यक्ष रहे हैं. डीडीसीए अध्यक्ष रजत शर्मा ने कहा, 'वह अरुण जेटली (Arun Jaitley) का सहयोग और प्रोत्साहन था जो कि विराट कोहली, वीरेंद्र सहवाग, गौतम गंभीर, आशीष नेहरा, ऋषभ पंत और कई अन्य खिलाड़ियों ने भारत को गौरवान्वित किया. बता दें कि फिरोज शाह कोटला स्टेडियम दिल्ली सल्तनत के शासक फिरोज शाह तुगलक के नाम पर रखा गया था.